കുമ്മിളില് രണ്ട് മാസത്തിനിടെ ആത്മഹത്യചെയ്തത് നാല് വിദ്യാര്ഥികള് കടയ്ക്കല്: കുമ്മിള് ഗവ.ഹയര്സെക്കന്ഡറി സ്കൂളില് രണ്ട് മാസത്തിനിടെ ആത്മഹത്യ ചെയ്തത് നാല് വിദ്യാര്ഥികള്. ഓണ്ലൈന് ക്ലാസുകള് തുടരുന്നതിനിടയിലാണ് വ്യത്യസ്ത കാരണങ്ങളാല് വിദ്യാര്ഥികള് ജീവനൊടുക്കിയത്. രണ്ട് ദിവസം മുമ്ബ് മരണപ്പെട്ട എട്ടാം ക്ലാസുകാരനാണ് ആത്മഹത്യ ലിസ്റ്റിലെ അവസാന പേരുകാരന്. കിടപ്പുമുറിയില് തൂങ്ങി മരിക്കാന് ശ്രമിക്കുന്നതിനിടെ രക്ഷിതാക്കള് കണ്ടെത്തി ആശുപത്രിയിലെത്തിച്ചെങ്കിലും ചികിത്സയിലിരിക്കെ മരിച്ചു.ഓണ്ലൈന് ക്ലാസുമായി ബന്ധപ്പെട്ട് സ്കൂള് അധികൃതര് രക്ഷിതാവിെന്റ ശ്രദ്ധയില്പെടുത്തിയ പഠനകാര്യങ്ങള് ചോദിച്ചതാണ് ആത്മഹത്യക്ക് കാരണമായതെന്ന് പറയുന്നു. എട്ടാം ക്ലാസിലെ തന്നെ വിദ്യാര്ഥിയാണ് ഇതിന് മുമ്ബ് ആത്മഹത്യ ചെയ്തത്. വീടുമായി ബന്ധപ്പെട്ട പ്രശ്നങ്ങളായിരുന്നു ആത്മഹത്യയിലേക്ക് നയിച്ചതെന്ന് പറയുന്നു. കിടപ്പ് മുറിയില് തൂങ്ങിയായിരുന്നു ജീവനൊടുക്കിയത്. ഹയര് സെക്കന്ഡറി പരീക്ഷഫലം വന്നതിെന്റ തൊട്ടടുത്ത ദിവസമായിരുന്നു രണ്ട് പ്ലസ് ടു വിദ്യാര്ഥിനികള് ആത്മഹത്യ ചെയ്തത്. തച്ചോണം സ്വദേശിനി ജീവനൊടുക്കിയത് പരീക്ഷയില് തോല്വി അറിഞ്ഞതിനെ തുടര്ന്നായിരുന്നു. വാഴ്വേലിക്കോണം സ്വദേശിനി ആത്മഹത്യ തെരഞ്ഞെടുത്തത് വീട്ടില് വഴക്ക് പറഞ്ഞതിനെ തുടര്ന്നും. ഇവരും തൂങ്ങിയാണ് മരിച്ചത്. ഇതിന് മുമ്ബ് കൊണ്ടോടി സ്വദേശിനിയായ വിദ്യാര്ഥിനിയും ഇതേ വഴി തെരഞ്ഞെടുത്തിരുന്നു. പ്രണയവുമായി ബന്ധപ്പെട്ട പ്രശ്നങ്ങളായിരുന്നു ആത്മഹത്യയിലേക്ക് നയിച്ചത്. ഇതിനിടെ മുക്കുന്നം സ്വദേശിയായ ഹയര്സെക്കന്ഡറി വിദ്യാര്ഥിനി ആത്മഹത്യാശ്രമം നടത്തിയിരുന്നു. സ്കൂള് വിദ്യാര്ഥികള് നേരത്തെയും ആത്മഹത്യ ചെയ്ത സംഭവങ്ങളുണ്ടായിട്ടുണ്ടെങ്കിലും ഇക്കഴിഞ്ഞ രണ്ട് മാസത്തിനിടെ നാല് വിദ്യാര്ഥികള് ആത്മഹത്യ ചെയ്തത് സ്കൂള് അധികൃതരെയും നാട്ടുകാരെയും ഞെട്ടിച്ചിരിക്കുകയാണ്. മുതിര്ന്നവരും ഇവിടെ ആത്മഹത്യ തെരഞ്ഞെടുക്കുന്നവരില് മുന്നിലാണ്. കുമ്മിള് കൂടി ഉള്പ്പെടുന്ന കടയ്ക്കല് െപാലീസ് സ്റ്റേഷന് സംസ്ഥാനത്ത് തന്നെ ആത്മഹത്യനിരക്ക് കൂടിയ സ്റ്റേഷനുകളുടെ പട്ടികയിലാണ്. 1993 െന്റ അവസാനത്തോടെയാണ് കടയ്ക്കല് മേഖലയില് ആത്മഹത്യ ഉയരുന്നത്. 94 ല് 66 , 95 ല് 68 , 96 ല് 61, 97 ല് 76 , 98 ല് 80, 99 ല് 66 , 2000 ല് 60, 2001 ല് 73, 02 ല് 87, 03 ല് 69 , 04 ല് 55 ,05 ല് 91 , 06 ല് 72 , 07 ല് 75 എന്നിങ്ങനെയായിരുന്നു കടയ്ക്കല് സ്റ്റേഷന് പരിധിയിലെ അത്മഹത്യനിരക്ക്. രാജ്യത്ത് ഏറ്റവും കൂടുതല് പേര് ആത്മഹത്യ ചെയ്യുന്ന ജില്ലയായി കൊല്ലം എത്തിയപ്പോള് കടയ്ക്കല് െപാലീസ് സ്റ്റേഷന് പരിധിയായിരുന്നു ജില്ലയില് മുന്നില് നിന്നത്. 2008 മുതല് 2020 വരെ ആത്മഹത്യ നിരക്ക് കൂടിയും കുറഞ്ഞുമിരുന്നു. കടയ്ക്കല് െപാലീസ് സ്റ്റേഷന് വിഭജിച്ച് ചിതറ സ്റ്റേഷന് രൂപവത്കരിച്ചതോടെ ആത്മഹത്യ പട്ടികയില് കുറവുണ്ടായതിെന്റ ആശ്വാസത്തിലായിരുന്നു ഉദ്യോഗസ്ഥര്. വിദ്യാര്ഥികളുടെ ആത്മഹത്യനിരക്ക് ഉയരുന്നത് ഇപ്പോഴാണ്. കുമ്മിള് മേഖലയോട് ചേര്ന്ന തിരുവനന്തപുരം ജില്ലയിലെ കല്ലറ, പാങ്ങോട് മേഖലകളിലും ആത്മഹത്യനിരക്ക് കൂടുതലാണ്. സ്ത്രീ പുരുഷ ഭേദമില്ലാതെ ഇവിടങ്ങളിലുള്ളവര് ആത്മഹത്യ തെരഞ്ഞെടുക്കുന്ന കാര്യം ഇന്നും അജ്ഞാതം. ബാത്ത് റൂമിെന്റ കൊളുത്തിലും മരക്കൊമ്ബിലും കൊടിമരത്തിലും വരെ തൂങ്ങിമരിക്കാന് ഇടം കണ്ടെത്തുന്നവരാണ് മേഖലയിലുള്ളവര്. ആത്മഹത്യ ശ്രമം പരാജയപ്പെട്ട ശേഷം വീണ്ടും അതേ മാര്ഗത്തില് തന്നെ മരണം വരിക്കുന്നവരും കൂടുതലാണ്. കടയ്ക്കല് മേഖല മരണതുരുത്താകുന്നതിനെക്കുറിച്ച് ഇന്നുവരെ ഒരു പഠനവും നടന്നിട്ടില്ല. വിദ്യാര്ഥികളുടെ ആത്മഹത്യനിരക്ക് ഉയര്ന്നതോടെ കൗണ്സലിങ് നല്കാന് അധികൃതര് തയാറാവണമെന്ന ആവശ്യത്തിലാണ് രക്ഷിതാക്കളും നാട്ടുകാരും.